RESOLUCIÓN do 20 de decembro de 2016 pola que se conceden subvencións, en réxime de concorrencia competitiva, para a realización de auditorías enerxéticas, a implantación de sistemas de xestión, mobilidade alternativa e proxectos de aforro e eficiencia enerxética nas empresas dos sectores da industria e servizos, cofinanciadas polo Fondo Europeo de Desenvolvemento Rexional no marco do programa operativo Feder-Galicia 2014-2020, e incluídas na convocatoria efectuada mediante Resolución do 10 de agosto de 2016 (Diario Oficial de Galicia número 171, do 8 de setembro).
Instituto Enerxético de Galicia — III. Outras disposicións — 29/12/2016

Antecedentes:
1. Ao abeiro da Resolución do 10 de agosto de 2016 pola que se estableceron as bases reguladoras e se anunciou a convocatoria de subvencións para a realización de auditorías enerxéticas, implantación de sistemas de xestión, mobilidade alternativa e proxectos de aforro e eficiencia enerxética nas empresas dos sectores da industria e servizos (en diante, bases reguladoras), por parte daquelas empresas ou empresarios autónomos interesados, solicitáronse axudas nas diversas actuacións previstas no artigo 5 das bases reguladoras para cada un dos referidos sectores de actividade.
2. Unha vez rematado o prazo de emenda daquelas solicitudes que non reunían os requisitos previstos na convocatoria, procedeuse ao estudo e á avaliación dos expedientes por parte da comisión de valoración, sobre a base dos criterios fixados no artigo 14 das bases reguladoras.
Consideracións legais:
1. Corresponde á xerencia do Instituto Enerxético de Galicia a competencia para instruír o procedemento administrativo de concesión das subvencións, e ao director do citado ente público ditar as diferentes resolucións que se deriven da súa tramitación (artigo 11 das bases reguladoras).
2. Neste procedemento só se teñen en conta aqueles feitos, alegacións ou probas aducidos polos propios interesados.
3. No artigo 19 da Lei 9/2007, do 13 de xuño, de subvencións de Galicia (DOG núm. 121, do 25 de xuño), parágrafo 1º, disponse: «para os efectos desta lei, terá a consideración de concorrencia competitiva o procedemento mediante o cal a concesión das subvencións se realiza a través da comparación das solicitudes presentadas, co fin de establecer unha prelación entre estas de acordo cos criterios de valoración previamente fixados nas bases reguladoras e na convocatoria e adxudicar, co límite fixado na convocatoria dentro do crédito dispoñible, aquelas que obtivesen maior valoración en aplicación dos citados criterios».
4. En virtude do disposto no artigo 15.4 das bases, con carácter xeral non se enviarán notificacións postais e, de conformidade co establecido no artigo 59.6.b) da Lei 30/1992, do 26 de novembro, de réxime xurídico das administracións públicas e do procedemento administrativo común, no caso das resolucións de concesión da subvención poderase substituír a notificación individual pola publicación no DOG e na páxina web do Inega (www.inega.es). Nesta publicación especificarase a data da convocatoria, o beneficiario, a cantidade concedida e a finalidade das subvencións outorgadas. Coa dita publicación poderase remitir aos beneficiarios a que consulten a información detallada da resolución a través do taboleiro electrónico de anuncios habilitado para estes efectos na referida páxina web.
5. Por Resolución do 28 de outubro de 2016 (DOG núm. 210, do 4 de novembro), redistribúense e amplíanse os créditos orzamentarios por epígrafes recollidas na Resolución do 10 de agosto de 2016, pola que se establecen as bases reguladoras e se anuncia a convocatoria, en réxime de concorrencia competitiva, de subvencións para a realización de auditorías enerxéticas, implantación de sistemas de xestión, mobilidade alternativa e proxectos de aforro e eficiencia enerxética nas empresas dos sectores industrial e de servizos para o ano 2016-2017, co obxecto de poder atender todas as peticións de axuda admitidas a trámite. Redistribuíndose do seguinte xeito:
6. Por Resolución do 29 de novembro de 2016 (DOG núm. 231, do 2 de decembro) modifícase o artigo 21.1 da Resolución do 10 de agosto de 2016 pola que se establecen as bases reguladoras e se anuncia a convocatoria de subvencións para o ano 2016-2017, para a realización de auditorías enerxéticas, implantación de sistemas de xestión, mobilidade alternativa e proxectos de aforro e eficiencia enerxética nas empresas dos sectores industrial e de servizos, que queda coa seguinte redacción:
«1. A data límite para executar o proxecto e presentar a documentación xustificativa dos investimentos será o 15 de setembro de 2017. En todo caso e, como mínimo, deberá presentar antes de 30 de decembro de 2016 o proxecto técnico de execución asinado por un técnico competente ou un contrato no que se detallen as actuacións proxectadas».
7. Para determinar e cuantificar o investimento elixible sobre o que aplicar a porcentaxe de axuda correspondente, das actuacións proxectadas polos solicitantes, tívose en conta o disposto nos artigos 5 e 6 das bases reguladoras.
Cando se trate de auditorías enerxéticas e sistemas de xestión terase en conta tamén o disposto no Regulamento (UE) núm. 1407/2013 da Comisión, do 18 de decembro, relativo á aplicación dos artigos 107 e 108 do Tratado de Funcionamento da Unión Europea ás axudas de minimis (DOUE L 352/1, do 24 de decembro), no Regulamento (UE) núm. 1408/2013 da Comisión, do 18 de decembro, relativo á aplicación dos artigos 107 e 108 do Tratado de Funcionamento da Unión Europea ás axudas de minimis no sector agrícola (DOUE L 352/1, do 24 de decembro) e no Regulamento (UE) núm. 717/2014 da Comisión, do 27 de xullo, relativo á aplicación dos artigos 107 e 108 do Tratado de Funcionamento da Unión Europea ás axudas de minimis no sector da pesca e da acuicultura.
Cando se trate de axudas para mobilidade alternativa e para proxectos de aforro e eficiencia enerxética nas empresas do sector industrial e servizos terase en conta tamén ás condicións que se establecen no capítulo I do Regulamento (UE) núm. 651/2014 da Comisión, do 17 de xuño de 2014, polo que se declaran determinadas categorías de axudas compatibles co mercado interior en aplicación dos artigos 107 e 108 do Tratado de funcionamento da Unión Europea (Regulamento xeral de exención por categorías).
O importe da subvención non superará, en ningún caso, os 200.000 euros por proxecto.
En ningún caso o custo de adquisición dos gastos subvencionados poderá ser superior ao valor de mercado.
De acordo con todo o anterior, e dentro do prazo fixado pola norma reguladora da convocatoria, esta dirección
Primeiro. Ordenar a publicación no Diario Oficial de Galicia das axudas concedidas con cargo á aplicación orzamentaria 09.A2.733A.770.0 que aparecen recollidas no anexo desta resolución.
Segundo. As solicitudes non incluídas na resolución de concesión entenderanse denegadas (artigo 23.3 da Lei 9/2007, do 13 de xuño, de subvencións de Galicia).
Terceiro. Todos os beneficiarios poderán obter a información detallada dos requisitos da subvención concedida, accedendo ao taboleiro electrónico a través da aplicación informática habilitada para estas axudas co usuario e contrasinal do solicitante, desde a páxina web do Instituto Enerxético de Galicia (www.inega.es), na epígrafe Axudas proxectos de aforro e eficiencia enerxética 2016-2017.
Cuarto. A dotación para financiar esta convocatoria foi suficiente para atender todas as peticións de axuda que cumpren cos requisitos establecidos nas bases seguladoras e que acadaron a puntuación mínima de 10 puntos exixida no artigo 13.3 das bases reguladoras.
Quinto. De acordo co disposto no artigo 18 das bases reguladoras, se transcorresen dez (10) días hábiles desde a publicación desta resolución no DOG sen que os interesados que figuran no anexo comunicasen expresamente a súa renuncia á subvención, entenderase que a aceptan, e desde ese momento adquirirán a condición de beneficiarios.
Contra esta resolución poderá interpoñer recurso de alzada ante o presidente da Axencia Instituto Enerxético de Galicia no prazo dun mes contado a partir do día seguinte ao da notificación desta resolución; tamén poderá interpoñer calquera outro recurso que considere pertinente ao seu dereito.
Santiago de Compostela, 20 de decembro de 2016
Procedemento: a realización de auditorías enerxéticas, implantación de sistemas de xestión, mobilidade alternativa e proxectos de aforro e eficiencia enerxética nas empresas dos sectores da industria e servizos.
Beneficiarios: empresas legalmente constituídas (incluídas as empresas de servizos enerxéticos) e empresarios autónomos dos sectores empresariais recollidos no artigo 4 das bases reguladoras.
Aplicación orzamentaria: 09.A2.733A.770.0.
Auditorías enerxéticas (AE).
Mobilidade alternativa (MA).
Implantación sistemas de xestión (SX).
Proxectos de aforro e eficiencia enerxética no sector industria e ESE (PAE).
Proxectos de aforro e eficiencia enerxética no sector servizos (PAE).